Campania de vaccinare din Grecia a fost pusă pe pauză, din cauza unei furtuni de zăpadă.
O furtună de zăpadă a oprit traficul rutier în regiunea Attica din Grecia. Vaccinarea a luat pauză o zi după ce oamenii au fost sfătuiți să stea acasă. Un bătrân la care ambulanța a ajuns târziu din cauza nămeților a fost găsit mort.
În timp ce mulți fug la munte ca să se bucure de zăpadă, pentru alții este un adevărat coșmar. O furtună neobișnuită de zăpadă a provocat haos la Atena. Toate autobuzele publice au fost trase pe dreapta. Autoritățile i-au sfătuit pe greci să rămână în case. Și campania de vaccinare a fost întreruptă pentru o zi. Imaginile din dronă arată dealul Acropole acoperit de zăpadă și străzile fără nicio mașină. Chiar și principala autostradă către nord a fost închisă.